**Vastavalt nimekirjale 15.07.2025 nr 6-1/42-18**

**Uulu külas Uulu Tööstusküla detailplaneeringu vastuvõtmine ja avalik väljapanek**

Häädemeeste Vallavalitsuse 04.06.2025 korraldusega nr 228 võeti vastu Uulu külas Uulu Tööstusküla detailplaneering, mille planeeringuala suurus on 18757m². Planeeringuala hõlmab Uulu külas paiknevaid Tööstuse tee 4 (84801:001:1662, tootmismaa 100%), Tööstuse tee 6 (84801:001:1663, tootmismaa 100%), Tööstuse tee 8 (84801:001:1664, tootmismaa 100%), Tööstuse tee 10 (84801:001:1665, tootmismaa 100%) ja Tööstuse põik (84801:001:1671, transpordimaa 100%) katastriüksusi. Juurdepääs planeeringualale on tagatud olemasoleva avaliku 8480098 Tööstuse tee kaudu. Detailplaneeringu eesmärgiks on maaüksuste liitmine üheks ja ehitusõiguse andmine uue tootmis-/ärihoone ehitamiseks. Eesmärgiks on ehitada 7200 m² kuni kolme korruseline tootmis/ ärihoone üldkõrgusega 13 m. Hoone kavandatavad mõõtmed on 150 m x 48 m x 13 m. Lisaks määrata tehnovõrkude, liikluse, parkimise ja haljastuse lahenduse põhimõtted. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012.a määrusega nr 11).

Häädemeeste Vallavalitsus korraldab Uulu külas Uulu Tööstusküla detailplaneeringu avaliku väljapaneku ajavahemikul 04.08.2025-18.08.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 18.08.2025 kirjalikult e-postile haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Häädemeeste Vallavalitsuse 04.06.2025 korraldus nr 228

Marie Reinson

planeerimis- ja maanõunik

[marie.reinson@haademeeste.ee](mailto:marie.reinson@haademeeste.ee)

telefon 5788 0015